June San Sebastian Sein

June San Sebastian Sein (Oiartzun, Gipuzkoa, 2002ko otsailaren 14a) ilustratzailea eta 3D artista da. Arte digitalaren eta tradizionalaren teknikak uztartuz istorioak sortzen nabarmendu da, bereziki animazio, argitalpen eta arte aplikatuaren alorretan. 

 Ibilbidea 
Oinarrizko ikasketak Haurtzaro ikastolan eta Oiartzo Batxilergo ikastolan burutu zituen. 18 urterekin, goi mailako ikasketak egiten hasi aurretik ustekabeko lana sortu zitzaion, 2020ko Zinemaldiko estreinaldian galetako marrazkilari lanetan aritzeko. (Viggo Mortensenen erretratua tartean). Lan honek marrazki mundura sartzeko bultzada eman zion.

 Formazioa 
Arte Digitaleko eta Animazioko Arte Ederretako Gradua, DigiPen Institute of Technology. (2020-2024) 

Master titulazio bikoitza: Irakaskuntza eta ilustrazioa; Komikigintza eta ikus-entzunezko sorkuntza. Granadako Unibertsitatea (2025 -)

 Argitalpenak eta Ilustrazioak 
Bere lanik ezagunena “Klera” album ilustratua da, 2024ko urrian Elkar argitaletxearekin argitaratua. Lan honek 2025eko urrian Haur eta Gazte Literatura Sari Nazionala irabazi zuen. Lana Tabarca Llibres, S.l argitaletxeak argitaratu du gazteleraz 2025ean, "Tiza" izenburuarekin. 

Horrez gain, hainbat proiektutan parte hartu du ilustratzaile gisa, tartean: 

 2020 eta 2021eko Donostiako Zinemaldiko Galetan proiektatutako ilustrazioak sortu zituen. 

Kartelgintzan eta ilustrazioan freelance gisa lan egin du: 

 Madrilgo “Salón de Reinos” proiektu arkitektonikorako ilustrazioak.
 2022an. "Hamaika kutixi filosofiko" liburuko 8. atala: Elkarbizitza, Karmele Mitxelena Etxebesterekin batera sortua. 
 'Passion For Knowledge' erretratuak (2023ko martxoa-urria). 
 Benito Lertxundiri egindako omenaldirako ilustrazioak (2025). Hunkidura kuttunak. 

 Arte Grafiko Aplikatuak 
Hainbat ekitalditarako kartelak eta irudiak sortu ditu, baita musika taldeentzako merchandising eta diseinu lanak ere. Hauen artean daude:

 2022an Kukai Dantzaren “Eta Orain Zer?” ikuskizunaren kartela. 
 2022an "Betidanik" ekoiztutako HAMABI albumeko ilustrazioak. 
 2023an. 1. saria Xanistebanetako kartel lehiaketan.
 2023an Kukai Dantzaren “Txalaparta” ikuskizunaren kartela. 
 2024ean “Astelehen Goizak”entzat diseinuak.
 2025ean Accesita Xanistebanetako kartel lehiaketan.  
 2025ean “Autobus Magikoa”rentzat diseinuak.

 Animazioa eta 3D Ekoizpena  
3D artistaren esparruan, Dibulitoon Studio enpresan lan egiten du 2024ko urritik.
 Erreferentziak 

 Bizialdia 

Kategoria:Oiartzuarrak
Kategoria:Euskal Herriko ilustratzaileak
Kategoria:Emakume ilustratzaileak
Kategoria:Arte digitala